Neuvoston päätöslauselma, annettu 8 päivänä heinäkuuta 1996, sisämarkkinoita koskevan lainsäädännön ja hallinnon yksinkertaistamisesta



Virallinen lehti nro C 224 , 01/08/1996 s. 0005 - 0006



NEUVOSTON PÄÄTÖSLAUSELMA, annettu 8 päivänä heinäkuuta 1996, sisämarkkinoita koskevan lainsäädännön ja hallinnon yksinkertaistamisesta (96/C 224/03) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan unionista tehtyyn sopimukseen liitetyssä päätösasiakirjassa olevan julistuksen yhteisön oikeuden soveltamisesta, ottaa huomioon Cannesissa 26 ja 27 päivänä kesäkuuta 1995 pidetyn Eurooppa-neuvoston päätelmät, ottaa huomioon riippumattomien asiantuntijoiden ryhmän ("Molitor"-ryhmä) 21 päivänä toukokuuta 1995 antaman kertomuksen lainsäädännön ja hallinnon yksinkertaistamisesta sekä komission huomautukset tähän kertomukseen, ottaa huomioon komission Eurooppa-neuvostolle antaman kertomuksen "Paremmasta lainsäädännöstä - kertomus toissijaisuus- ja suhteellisuusperiaatteiden soveltamisesta, yksinkertaistamisesta ja kodifioinnista", ottaa huomioon komission Euroopan parlamentille ja neuvostolle antaman tiedonannon "Sisämarkkinoita koskevan lainsäädännön yksinkertaistamisesta (SLIM): kokeiluhanke", sekä katsoo, että yksi Euroopan unionin olennaisista ensisijaisista tavoitteista on edistää kasvua ja työllisyyttä; taloudellisen kilpailun lisääntyessä tämä tavoite edellyttää erityisesti, että toteutetaan tarvittavat toimenpiteet, jotta yritykset voisivat parantaa kilpailukykyään ja vaikuttaa myönteisellä tavalla työllisyyteen, sisämarkkinoita koskeva lainsäädäntö on mahdollistanut sen, että on voitu luoda suuri talousalue, jolla ei ole sisäisiä rajoja ja joka muodostaa merkittävän tekijän Euroopan talouden ja työllisyyden edistämisessä ja vapauttamisessa, ja sen säilyttäminen on ensisijaisen tärkeää, sisämarkkinoiden toteuttaminen aiheuttaa jo sinänsä yksinkertaistamista joko korvaamalla joukon kansallisia sääntöjä yhdellä yhteisön säännöllä tai vastavuoroisen tunnustamisen periaatteen soveltamisen kautta, vaatimusten yksinkertaistaminen, jolla pyritään poistamaan yritysten kilpailukyvylle esteenä olevat liialliset ja aiheettomat kustannukset, on tärkeä tavoite Euroopan unionin toimielimille, jäsenvaltioiden hallituksille ja eurooppalaisille talouspiireille, yksinkertaistamisen tavoitteeseen pyrittäessä on säilytettävä yhteisön säännöstö ja yhteisön pyrkimys yhdenmukaistamiseen niillä aloilla, joilla tämä on tarpeen; erityisesti näiden säädösten vaatimukset terveyden, turvallisuuden, rehellisen liiketoiminnan, ympäristön, työntekijöiden ja kuluttajien suojelusta, sisämarkkinoihin liittyvä lainsäädäntö olisi toisaalta tuotava paremmin saataville ja tehtävä ymmärrettävämmäksi taloudellisten toimijoiden ja kansalaisten hyväksi erityisesti parantamalla kyseistä lainsäädäntöä kodifioinnin avulla sekä lisäämällä tekstien johdonmukaisuutta ja luettavuutta; meneillään on jo sellaisia olemassa olevan lainsäädännön yksinkertaistamista ja kodifiointia koskevia aloitteita, joilla pyritään tarvittaessa säädösten keventämiseen soveltamalla suhteellisuusperiaatetta, kaikissa tulevissa lainsäädäntöä koskevissa sekä kansallisissa että yhteisön aloitteissa olisi otettava huomioon yritysten, erityisesti pienten ja keskisuurten yritysten, tarpeet ja velvoitteet, tietyillä aloilla on toisaalta havaittu erityinen tarve yksinkertaistaa olemassa olevaa lainsäädäntöä; tämänsuuntaisia konkreettisia aloitteita olisi sen vuoksi tehtävä yritysten hallinnollisen taakan keventämiseksi, ja liian monimutkainen kansallinen lainsäädäntö voi myös vaikeuttaa sisämarkkinoiden moitteetonta toimintaa; samanlaiseen yksinkertaistamiseen olisi pyrittävä kansallisella tasolla, jotta voidaan välttää uusien, sisämarkkinoille raja-aitoja muodostavien kaupan esteiden syntyminen, LAUSUU TULEVIEN LAINSÄÄDÄNTÖALOITTEIDEN OSALTA SEURAAVAA: OTTAA HUOMIOON komission laatimat yleiset suuntaviivat oman aloiteoikeutensa suuntaamiseksi uusien lainsäädäntöehdotusten laadun parantamiseen ottaen huomioon niiden todennäköisen vaikutuksen asianomaisiin talous- ja ammattipiireihin, KOROSTAA tarvetta varmistaa uusien säädösten tehokas saattaminen osaksi kansallista lainsäädäntöä ja ottaa huomioon tarve huolehtia saman alan lainsäädännön yleisestä johdonmukaisuudesta läpi koko lainsäädäntöprosessin, KEHOTTAA komissiota laatimaan arviointiperusteet analysointia varten hyödyntäen kaikkien jäsenvaltioiden kokemuksia ja tietoja ja yhteistyössä näiden kanssa, MUISTUTTAA tarpeesta yleensä ottaen välttää liian yksityiskohtaisia vaatimuksia ja olla turvautumatta niihin, paitsi silloin kun se on ehdottoman välttämätöntä sisämarkkinoiden moitteettoman toiminnan kannalta, Euroopan yhteisön perustamissopimuksen määräysten mukaisesti, OLEMASSA OLEVAN LAINSÄÄDÄNNÖN OSALTA: OTTAA HUOMIOON konsolidoinnissa ja muissa yksinkertaistamismenetelmissä jo saavutetut edistysaskeleet, sitoutuu noudattamaan nopeutetussa tahdissa komission jo esittämien kodifiointiehdotusten tutkimista ja KEHOTTAA komissiota esittämään mahdollisimman pian muut jo ilmoitetut ehdotukset, KOROSTAA komission tavoin, että näitä toimenpiteitä tulisi toisaalta vahvistaa konkreettisilla toimilla, joilla pyritään edistämään lainsäädännön avoimuuden, suhteellisuuden ja johdonmukaisuuden tavoitteita, SOPII komission kanssa siitä, että yhden näistä toimista tulisi ensi vaiheessa sisältää "kokeiluhankkeen" käynnistäminen lukumäärältään rajoitetuilla aloilla, jotta voitaisiin lainsäädännön ja hallinnon yksinkertaistamisen kautta erityisesti tarkastella keinoja keventää yrityksille kyseisestä lainsäädännöstä aiheutuvia velvoitteita ja muodollisuuksia; tämä hanke voisi toimia kokeiluna muita aloja käsittävälle laajemmalle toiminnalle, PANEE tätä varten MYÖNTEISENA ASIANA MERKILLE komission aloitteen luoda neljällä alalla tunnetuista asiantuntijoista koostuvia työryhmiä, jotka on valittu avoimuuden ja tasapainon periaatteet takaavia menettelytapoja noudattaen ja joiden tehtävänä on määritellä mahdollisuudet yksinkertaistaa sovellettavaa lainsäädäntöä, OTTAA HUOMIOON komission valinnat kyseisiksi aloiksi, eli pysyvä tilaston keruujärjestelmä (Intrastat), koristekasvit, rakennustuotteet sekä tutkintojen vastavuoroinen tunnustaminen, TOTEAA, että tämä aloite täyttää vaatimuksen saada ensimmäiset tulokset yksinkertaistamisessa jo lyhyellä aikavälillä, ALOITTEIDEN OSALTA: KEHOTTAA jäsenvaltioita: a) edistämään hallinnollisten muodollisuuksien yksinkertaistamista ja keventämistä tulevien kansallisten säädösten osalta kiinnittämällä erityistä huomiota pk-yritysten kohtaamiin ongelmiin niiden rakenteen huomioon ottaen, b) tukemaan osallistumisellaan "kokeiluhankkeesta" vastuussa olevien ryhmien työtä, mukaan lukien kansalliseen lainsäädäntöön liittyvät näkökohdat, c) tutkimaan mahdollisuuksia yksinkertaistaa lainsäädäntöä, jolla on vaikutusta sisämarkkinoihin, ja keventää tähän lainsäädäntöön liittyviä muodollisuuksia kiinnittäen erityistä huomiota pk-yritysten kohtaamiin ongelmiin, d) aloittamaan komission päätöksellä 93/72/ETY (1) perustetun sisämarkkinoiden alan yhteensovittamista käsittelevän neuvoa-antavan komitean puitteissa keskinäisen tietojen vaihdon käynnissä olevista tai suunnitelluista toimista lainsäädännön ja hallinnon yksinkertaistamiseksi kansallisella tasolla sekä olemassa olevan että tulevan lainsäädännön osalta, KEHOTTAA komissiota: a) antamaan jäsenvaltioille säännöllisesti perusteellista tietoa "kokeiluhankkeesta" vastaavien työryhmien työn edistymisestä yhteisön lainsäädäntöä käsittelevien toimivaltaisten komiteoiden ja sisämarkkinoiden alan yhteensovittamista käsittelevän neuvoa-antavan komitean välityksellä, b) antamaan neuvostolle marraskuuksi 1996 kertomuksen a alakohdassa tarkoitetun kokeiluhankkeen johtopäätöksistä - esittäen konkreettisia ehdotuksia lainsäädännön yksinkertaistamiseksi kyseisillä neljällä alalla, - arvioiden käytettävän metodologian tehokkuutta ja c) sisämarkkinoiden alan yhteensovittamista käsittelevää neuvoa-antavaa komiteaa kuultuaan ilmoittamaan mahdollisimman pian vuonna 1997, kuinka tämä hanke voitaisiin jatkossa laajentaa muille aloille. (1) EYVL N:o L 26, 3.2.1993, s. 18